МИНИСТЕРСТВО ЗА ТРУД И СОЦИЈАЛНА ПОЛИТИКА

##### ПРЕДЛОГ НА ЗАКОН

ЗА ИЗМЕНУВАЊЕ НА ЗАКОНОТ ЗА ВОЛОНТЕРСТВОТО

# Скопје, март 2019 година

ВОВЕД

1. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Со Законот за волонтерството („Службен весник на Република Македонија” број бр.85/2007, 161/2008 и 147/2015) се уредува волонтерството, условите и начинот на вршење на волонтерството, правата и обврските на волонтерите и организаторот на волонтерството, договорот за волонтерство и евиденцијата на волонтерската работа. При тоа со Законот ( член 13) е предвидено на трошоците поврзани со волонтерската работа да не се плаќа персонален данок на доход согласно одредбите на Законот за персонален данок на доход.

Со донесување на Законот за данокот на личен доход и престанување на важење на Законот за персонален данок на доход, се наметна потребата од терминолошко усогласување на Законот за волонтерството.

II. ЦЕЛИ, НАЧЕЛА И ОСНОВНИ РЕШЕНИЈА

Цел на Предлог Законот за изменување и дополнување на Законот за волонтерството е усогласување со Законот за данок на личен доход.

Предлог Законот за изменување и дополнување на Законот за волонтерството се заснова на истите начела на кои е заснован и Законот за волонтерството.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Законот чие донесување се предлага не повлекува обврска за обезбедување средства за неговото спроведување од Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Законот не повлекува обврска за обезбедување дополнителни финансиски средства за неговото спроведување и материјални обврски за одделни субјекти.

**ПРЕДЛОГ НА ЗАКОН ЗА ИЗМЕНУВАЊЕ НА ЗАКОНОТ ЗА ВОЛОНТЕРСТВОТО**

Член 1

Во Законот за волонтерството („Службен весник на Република Македонија” бр. 85/07, 161/08 и 147/15), во целиот текст зборовите „Република Македонија“ се заменуваат со зборовите „Република Северна Македонија“.

Член 2

Во член 13 во ставот 2 зборовите „персонален данок на доход согласно со одредбите на Законот за персонален данок на доход” се заменуваат со зборовите „данок на личен доход согласно одредбите на Законот за данокот на личен доход“.

Член 3

Овој закон влегува во сила осмиот ден од денот на објавувањето во „Службен весник на Република Северна Македонија“.

ОБРАЗЛОЖЕНИЕ НА ПРЕДЛОГ НА ЗАКОНОТ

I.ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ

Со членот 1 се врши менување во зборовите “Република Македонија” во “Република Северна Македонија”. Со членот 2 се врши менување на ставот 2 од член 13 на Законот со што се обезбедува терминолошко усогласување со Законот за данокот на личен доход .

II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Решенијата содржани во предлог на Законот за изменување на Законот за волонтерството се меѓусебно поврзани со одделни одредби кои се содржани во Законот.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со Предлог на Законотза изменување на Законот за волонтерството ќе се обезбеди терминолошко усогласување на Законот со Законот за данокот на личен доход.

**ТЕКСТ НА ОДРЕДБИТЕ ОД ЗАКОНОТ ЗА ВОЛОНТЕРСТВО КОИ СЕ МЕНУВААТ**

Член 13

Организаторот на волонтерската работа е должен да:

- обезбеди услови за вршење на волонтерската работа согласно со Законот и

договорот за волонтерска работа,

- му издаде на волонтерот волонтерска книшка за волонтерската работа и во истата

да ги наведе податоците пропишани со овој закон,

- обезбеди материјали и средства за вршење на волонтерската работа,

- обезбеди навремена исплата на однапред договорените трошоци,

- обезбеди тајност на податоците и заштита на приватноста,

- обезбеди други услови пропишани со овој закон или за кои меѓусебно тие се договориле и

- обезбеди осигурување од професионални болести и повреда на работа за време на

волонтирањето, согласно со прописите за пензиското и инвалидското осигурување и

прописите за здравствено осигурување, доколку така е договорено.

По основа на трошоците поврзани со волонтерската работа утврдени во договорот, не се плаќа персонален данок на доход согласно со одредбите на Законот за персонален данок на доход.